बैंक अब 30 जून तक बदल सकेंगे 2005 से पहले के नोट
जोधपुर| भारतीयरिजर्व बैंक ने 2005 से पहले के विभिन्न नोटों को बदलने की समय सीमा और छह महीने बढ़ाकर 30 जून, 2016 कर दी है। इससे पहले आरबीआई ने ऐसे नोटों को बदलने की समय सीमा 31 दिसंबर, 2015 तय की थी। बैंक अधिकारियों के मुताबिक एक जनवरी, 2016 से इन नोटों को बदलने की सुविधा कुछ चुनिंदा बैंकों की शाखाओं और रिजर्व बैंक के निर्गम कार्यालयों पर ही उपलब्ध होगी। 2005 से पहले छपे नोटों में वर्ष नहीं लिखा है, जबकि 2005 के बाद छपे नोटों के पीछे की तरफ नीचे की ओर छोटे साइज में प्रिंटिंग का वर्ष लिखा हुआ है। इसके अलावा इस साल आरबीआई ने इस बात के लिए भी आगाह किया है कि जो लोग नोट के वॉटर-मार्क वाले स्थान पर नंबर, मैसेज या नाम लिखते है वे ऐसा करें। क्योंकि इस वॉटर मार्क वाली जगह पर ही गांधी जी की फोटो दिखती है और नकली नोट पहचानने का ये एक जरूरी फीचर है।
hin_Deva hin_Deva